Bas (hlas)

Bas (z ; príslušný spevák sa volá basista alebo hovorovo bas) je najnižší mužský hlas. Tónový rozsah basu sú približne dve oktávy od veľkého E do e¹. Používa sa tak v speváckych zboroch, ako aj v sólovej opere, kde basisti zvyčajne spievali starších mužov, kráľov, autority či záporné postavy.

Niektorí basisti dokážu špeciálnou technikou zaspievať aj tóny až o oktávu nižšie ako je bežný basový rozsah, teda kontra E. Tieto techniky využívajú najmä ruské zbory. Najhlbší bas, ktorý má vo svojom rozsahu tóny z kontra oktávy, sa nazýva basso profondo (občas písané aj profundo). 

Podľa farby tónu, rozsahu a ďalších charakteristík sa rozlišuje niekoľko druhov basu:
 basso cantante/lyrický basbarytón (napr. Figaro v Figarova svadba),
 hoher bass/dramatický basbarytón (napr. Zaccaria v Nabucco),
 jugendlicher bass (napr. Masetto v Don Giovanni),
 basso buffo (napr. Leporello v Don Giovanni) – obratný hlas, používa sa pre komické úlohy,
 dramatický bas (napr. chán Končak v Knieža Igor),
 lyrický basso profondo (napr. Sarastro v Čarovnej flaute),
 dramatický basso profondo (napr. Marke v Tristan a Izolda).

 Pozri aj 
Basso profondo
Hlasová oktáva

 Referencie 

Kategória:Spev
Kategória:Hudobná terminológia
Kategória:Opera